XVII Europos futbolo čempionatas

XVII Europos futbolo čempionatas (arba Euro 2024) – septynioliktas Europos čempionatas, kuris vyks 2024 m. birželio 14 – liepos 14 dienomis. Tai bus trečias kartas kai varžybos vyks Vokietijos teritorijoje – 1988 m. Europos čempionatas vyko Vakarų Vokietijoje, o 2020 m. čempionate, vykusiame 11 Europos šalių, vyko 3 rungtynės.

Norą organizuoti 2024 m. Europos futbolo čempionatą išreiškė dvi šalys – Vokietija ir Turkija. 2018 m. spalio mėn. balsavimo būdu Vokietija buvo išrinkta čempionato organizatore.

Atranka 

Vokietija pateko į čempionatą šeimininko teise, ir atrankoje nedalyvaus. Rusijos dalyvavimas buvo suspenduotas dėl invazijos į Ukrainą. Likusios 53 UEFA narės varžysis Europos futbolo čempionato atrankos turnyre. 20 komandų iškovos vietas atrankos turnyre, o 3 vietos atiteks atkrintamųjų varžybų nugalėtojams. Atkrintamosiose varžybose dalyvaus geriausiai 2022–2023 m. UEFA Tautų lygos varžybose pasirodžiusios rinktinės, neiškovojusios vietos atrankos varžybose.

Burtai į Europos futbolo čempionato atranką buvo traukiami Frankfurte 2022 m. spalio 9 d. Atrankos varžybas sudaro 10 atrankos grupių: 7 grupės po penkias komandas bei 3 grupės po šešias komandas. Traukiant burtus buvo naudojami komandų stiprumo krepšeliai, nustatyti 2022–2023 m. UEFA Tautų lygos reitingų pagrindu.

Atrankos varžybos prasidės 2023 m. kovo 23 d. ir baigsis lapkričio 21 d. Atkrintamasis turnyras vyks 2024 m. birželio 21-26 d.

Lietuvos rinktinė pateko į G atrankos grupę kartu su Vengrijos, Serbijos, Juodkalnijos ir Bulgarijos rinktinėmis.

 Detalesnis rungtynių sąrašas – Lietuvos rinktinė 2024 m. Europos futbolo čempionato atrankoje

Šaltiniai